钦定古今图书集成/明伦汇编/官常典/第695卷 > 郑善夫
## 钦定古今图书集成/明伦汇编/官常典/第695卷 > 郑善夫

按《列朝诗集》，“善夫字继之，闽县人。弘治乙丑进士，除
户部主事，理浒墅关。正德初，逆瑾乱政，力告得请，筑
少谷草堂于金鳌峰，作迟清亭以见志焉。居六载，起
改礼部祠祭。武皇南狩，与诸曹郎黄巩等跪阙门泣
谏。杖阙下，寻复乞归。嘉靖初，用荐起南刑部，改稽勋
郎中。好游名山，峻陟冥搜，经时忘返。再得请，走浙吊”
孙太初于“道场山中”毕，游越山水，八月而后返。其赴
召也，便道游武夷，深入九曲，绝粮，抱病放舟南下；扺
家而卒，年三十九。